Erfaren ingeniør til analyse og design af el-infrastrukturprojekter, Energinet, Fredericia | Jobfinder
Jobbet "Erfaren ingeniør til analyse og design af el-infrastrukturprojekter" er udløbet.
Er du en dygtig ingeniør, der gerne vil sætte dit præg på og være med til at udfordre..
Lars Højbjerg Nielsen
Tlf.: 6124 4344
Analyse (10), Design (Elektronik) (13), El-teknik (9), Forsyning (25)
Er du en dygtig ingeniør, der gerne vil sætte dit præg på og være med til at udfordre, hvordan vi udbygger vores el-infrastruktur og hvilke tekniske løsninger vi vælger? Som erfaren ingeniør i afdelingen Portefølje og Design får du mulighed for at bringe alle dine tekniske og koordineringsmæssige kompetencer i spil. Du bidrager med tekniske analyser og til at identificere det optimale design af de infrastrukturløsninger, som vi ønsker at etablere. Du kan se frem til et job med store udviklingsmuligheder, og din nye arbejdsplads bliver på vores hovedkontor i Fredericia.
Du gennemfører tekniske analyser og fastlægger det tekniske design
Du deltager i forskellige modningsprojekter, hvor du er ansvarlig for at tilvejebringe de tekniske krav til løsningen samt udarbejde designbeskrivelser, anlægsbudgetter og tidsplaner, som danner grundlag for den endelig investeringsbeslutning. Samtidig er du er ansvarlig for, at de tekniske leverancer leveres til rette tid og kvalitet. Det indebærer, at du er med til at planlægge og gennemføre de nødvendige tekniske analyser og dermed bidrager til at definere projektets omfang og tidsplan.
For at lykkes i jobbet, er det derfor vigtigt, at du har en stærk anlægs- og systemmæssig forståelse og formår at omsætte denne viden til konkrete løsninger. Du indgår i et designteam, der har ansvar for at analysere og fastlægge tekniske løsninger som grundlag for investerings-beslutninger samt at udarbejde Energinets systemstandarder.
Glæd dig til et udfordrende specialistjob, hvor du arbejder på et højt fagligt niveau og får en bred kontaktflade. Du bliver en del af et stærkt fagmiljø, hvor du både får mulighed for at fordybe dig i analyser og optimering af tekniske løsninger for kommende anlægsprojekter samt arbejde med mere overordnet med design, anlægsteknik og budgettering.
Du har en baggrund som stærkstrømsingeniør med bredt kendskab til elementerne i driften og opbygningen af højspændingsanlæg over 100 kV - herunder gerne erfaring med at specificere og budgettere anlæggene. Derudover har du erfaring med at gennemføre simulering og analyse på komponent- og systemniveau, ligesom du har kendskab til at anvende simuleringsværktøjet DIgSILENT PowerFactory. Da vi i stor grad benytter Excel som værktøj, er det en fordel, hvis du er erfaren bruger af Excel og har kendskab til VBA.
Du er samtidig en selvstændig person, der skaber fremdrift og nemt tilpasser dig nye og varierende aktiviteter - ligesom du formår at bevæge dig ud over eksisterende rammer. Du har ordenssans og er analytisk og struktureret i din tilgang til dokumentation af løsninger og generelt i din opgaveløsning. Samtidig er det vigtigt, at du er pligtopfyldende og grundig - og gennem samarbejde formår at inddrage andre i din opgaveløsning. Sidst men ikke mindst kan du kommunikere svært teknisk stof på en letforståelig måde og indgå et i team med en uformel omgangstone.
Send din ansøgning med cv og andre relevante bilag via linket ”send ansøgning”, så vi har den senest 20. december 2019 kl. 12. Vi forventer at holde samtaler i Fredericia 7. januar 2020. Har du spørgsmål til jobbet, er du velkommen til at kontakte afdelingsleder Lars Højbjerg Nielsen på 6124 4344.